OpenLLM-France/wikimedia huggingface dataset:
# Messinako itsasartea

Messinako itsasartea (italieraz: Stretto di Messina; sizilieraz: Strittu di Missina) Sizilia uhartearen eta Italiar penintsulako Calabria eskualdearen artean dagoen itsasartea da. Tirreniar itsasoa eta Itsaso Jonikoa lotzen ditu. Lekurik estuenean (iparraldean) 3 kilometroko zabalera baino ez du.

## Hiriak

Itsasarteak banatzen dituen bi probintziek (Messina eta Reggio Calabriak) itun bat sinatu dute, itsasarteko hiriek ingurune metropolitarra sor dezaten.
Hauexek dira hiriak:
* Calabria:
** Reggio di Calabria
** Scilla
** Villa San Giovanni
* Sizilia
** Messina

## Mitologia

Homerok bere "Odisean" itsasartean Eszila eta Karibdis itsas-lamiak bizi zirela esaten du.

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).

## Kanpo estekak

* Datuak: Q134705
* Multimedia: Strait of Messina / Q134705
# Messinako probintzia

Messinako probintzia (Provincia di Messina italieraz eta Pruvincia di Missina sizilieraz) Italiako Sizilia uharteko probintzia da. Messina hiria da probintziaren hiriburua.

## Herriak

Acquedolci Alcara li Fusi Alì Alì Terme Antillo Barcellona Pozzo di Gotto Basicò Brolo Capizzi Capo d'Orlando Capri Leone Caronia Casalvecchio Siculo Castel di Lucio Castell'Umberto Castelmola Castroreale Cesarò Condrò Falcone Ficarra Fiumedinisi Floresta Fondachelli-Fantina Forza d'Agrò Francavilla di Sicilia Frazzanò Furci Siculo Furnari Gaggi Galati Mamertino Gallodoro Giardini-Naxos Gioiosa Marea Graniti Gualtieri Sicaminò Itala Leni Letojanni Librizzi Limina Lipari Longi Malfa Malvagna Mandanici Mazzarrà Sant'Andrea Merì Messina Milazzo Militello Rosmarino Mirto Mistretta Moio Alcantara Monforte San Giorgio Mongiuffi Melia Montagnareale Montalbano Elicona Motta Camastra Motta d'Affermo Naso Nizza di Sicilia Novara di Sicilia Oliveri Pace del Mela Pagliara Patti Pettineo Piraino Raccuja Reitano Roccafiorita Roccalumera Roccavaldina Roccella Valdemone Rodì Milici Rometta San Filippo del Mela San Fratello San Marco d'Alunzio San Pier Niceto San Piero Patti San Salvatore di Fitalia San Teodoro (Sizilia) Sant'Agata di Militello Sant'Alessio Siculo Sant'Angelo di Brolo Santa Domenica Vittoria Santa Lucia del Mela Santa Marina Salina Santa Teresa di Riva Santo Stefano di Camastra Saponara Savoca Scaletta Zanclea Sinagra Spadafora Taormina Terme Vigliatore Torregrotta Torrenova Tortorici Tripi Tusa Ucria Valdina Venetico Villafranca Tirrena
Probintziako herririk jendetsuenak honakoak dira:
| Izena | Biztanleria (2009) |
| Messina | 246.951 |
| Barcellona Pozzo di Gotto | 41.157 |
| Milazzo | 32.600 |
| Patti | 13.241 |
| Sant'Agata di Militello | 13.026 |
| Capo d'Orlando | 12.928 |
| Taormina | 10.909 |
| Lipari | 10.782 |

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16208
* Multimedia: Province of Messina / Q16208
# Messiniar

| Sistema/ Periodoa | Seriea/ Garaia | Estaia/ Era | Adina (Ma) |
| Kuaternario | Pleistozeno | Gelasiar | gazteagoa |
| Neogeno | Pliozeno | Piacenziar | 3.600–2.58 |
| Neogeno | Pliozeno | Zancliar | 5.333–3.600 |
| Neogeno | Miozeno | Messiniar | 7.246–5.333 |
| Neogeno | Miozeno | Tortoniar | 11.62–7.246 |
| Neogeno | Miozeno | Serravalliar | 13.82–11.62 |
| Neogeno | Miozeno | Langhiar | 15.97–13.82 |
| Neogeno | Miozeno | Burdigaliar | 20.44–15.97 |
| Neogeno | Miozeno | Akitaniar | 23.03–20.44 |
| Paleogeno | Oligozeno | Chattiar | zaharragoa |
| Neogenoaren zatiketak IUGSaren arabera, v2014/02. ||||
Messiniarra Miozenoko azken estaia da (Miozeno Berantiarra) ICSren garai geologikoen artean. Orain dela 7,246 ± 0,005 Ma eta 5,333 ± 0,005 Ma (milioi urte) hedatu zen. Karl Mayer-Eymarrek 1867an izendatu zuen Messina hiriaren omenez. Tortoniarraren ostean eta Zancliarraren aurreko estaia izan zen.
Messiniarrean zehar, orain dela 6 milioi urte inguru, Messiniarreko gatz-krisia gertatu zen, Mediterraneoa guztiz lehortu zen garaia.

## Erreferentziak

* ↑ Euskalterm: [Hiztegi terminologikoa] [2000]
* ↑ Gradstein, F.M.; Ogg, J.G. & Smith, A.G., ed. A Geologic Time Scale 2004. Cambridge: Cambridge University Press ISBN 0-521-78142-6..

## Kanpo estekak

* Datuak: Q508465
* Multimedia: Messinian / Q508465
# Messner (filma)

Messner (alemanez: Messner, Der Film; euskaraz Messner, Filma) 2012ko Andres Nickel alemaniar zinema zuzendariaren dokumental bat da. Dokumental honen izenburuak ongi adierazten duen bezala Reinhold Messner hegotiroldar mendizale eta alpinista ospetsuaren biografia dokumentala da, bertan orain arte bere ibilbide luze eta oparoari buruz aski ezagunak ziren datu eta lorpenez gain, bere haurtzaroa, gaztaroa, familia, senideak, jaioterria eta orokorrean bizitza pribatuari buruzko hainbat gertakari eta gai ere jorratzen dira, horretarako Messnerrez gain bere senitarte, adiskide, pertsona ezagun nahiz mendi espedizioetako kideak ere mintzatzen direlarik.
Euskal Herrian 2013ko abenduan Bilboko Mendi Film zinemaldian aurkeztu zen, gerora 2014ko lehen seihilabetekoan zehar Euskal Herriko hainbat udalerrietan ere Mendi Tour deritzon ziklo ibiltariaren bidez pantailaratu zelarik.

## Elkarrizketatuak

* Reinhold Messner
* Helmut Messner
* Hubert Messner
* Hans-Jörg Messner
* Ursula Grether-Endres
* Horst Fankhauser
* Wolfgang Nairz
* Peter Habeler
* Hans Kammerlander
* Claude Montessuit
* Maurice Cretton
* Sepp Mayerl
* Heindl Messner

## Aktoreak

* Florian Riegler: Reinhold Messner
* Martin Riegler: Günther Messner
* Hubert Niederwolfsgruber: Vater Messner
* Brunhilde Schatzer: Mutter Messner
* Philipp Mantinger: Reinhold Messner haurra
* Patrik Mantinger: Günther Messner haurra
* Gabriel Messner: Reinhold Messner gaztea
* Aaron Messner: Günther Messner gaztea

## Kanpo estekak

* Messner filmaren trailer edo iragarkia ikusgai. Youtube.com (Alemanez)
* Messner filmaren webgunea ofiziala (Alemanez)
* Messner filmaren IMDBko fitxa irakurgai (Ingelesez)
* Datuak: Q1777589
# Messines (Quebec)

Messines Quebeceko udalerri bat da, Kanadan. Outaouais eskualdean kokatuta dago, eta horren barruan dagoen La Vallée-de-la-Gatineau konderriko eskualde udalerria da.. 2011ko zentsoaren arabera 1,608 biztanle zituen 113.95 kilometro koadroko azaleran.

## Kanpo estekak

* Datuak: Q3307071
* Multimedia: Messines, Quebec / Q3307071
# Messingen

Messingen Alemaniako udalerria da. Saxonia Beherea estatuan dago, [[Emsland barrutia|Emsland]] barrutian. 2014an 1.082 biztanle zituen 25,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q636852
* Multimedia: Messingen / Q636852
# Mirza

Mirza Cheirogaleidae primate familiako generoetako bat da. Bi espezie daude (M. coquereli eta M. zaza) eta biak lemurren antzeko animalia txikiak dira. Madagaskarren mendebaldeko basoetan bizi dira, kostaldearen ondoan edo ura dagoen lekuetan. Kolore oliba-marroia dute atzealdean eta horixka aurrekaldean. 2005erarte espezie bakarra deskribatu zen, Mirza coquereli, alegia.
300 gramo inguruko pisua dute. Gauez ibiltzen dira eta urte osoan dira aktiboak, beste senide batzuk ez bezala. Homopteroen larbak jaten dituzte neguan bizirauteko. Zuhaitzetan bizi dira eta frutuak, loreak eta intsektu zein armiarmak jaten dituzte. Microcebusak ehizatu dituztela ikusi da hainbat zoologikotan. Hainbat exe eraikitzen dituzte. Arrek bakarrik egiten dute lo eta emeek askotan bikoteka. Lau hanken gainean mugitzen dira eta oso eskegitze gaitasun urria dute.
Lemur hauek hontzen bazka izaten dira, adibidez Buteo brachypterus espeziearena. Komunikatzeko ultrasoinuak erabiltzen dituzte, baita seinale entzungarriak eta usaingarria.

## Espezieak

* Mirza coquereli
* Mirza zaza
* Datuak: Q166416
* Multimedia: Mirza / Q166416
* Espezieak: Mirza Gray
# Mirzamys norahae

Mirzamys norahae Mirzamys generoko animalia da. Karraskarien barruko Muridae familian sailkatuta dago.

## Ikus, gainera

* Mirzamys
* Muridae

## Kanpo estekak

* Datuak: Q3858959
* Espezieak: Mirzamys norahae
# Mirza coquereli

Mirza coquereli edo Coquerelen Lemur Ipotxa Madagaskarren bizi den lemuriforme txikia bat da. Charles Coquerel entomologoaren omenez jarri zioten izena. Hosto erorkorreko baso lehorretan bizi dira.
Gauez ibiltzen dira eta urte osoan dira aktiboak, beste senide batzuk ez bezala. Homopteroen larbak jaten dituzte neguan bizirauteko. Zuhaitzetan bizi dira eta frutuak, loreak eta intsektu zein armiarmak jaten dituzte. Hontzen ehizatzen dituzte.
Espezie hau Mirza generoko espezie bakarra zen, 2005ean Mirza zaza espezeia deskribatu zen arte.

## Erreferentziak

* Datuak: Q1194199
* Multimedia: Mirza coquereli / Q1194199
* Espezieak: Mirza coquereli
# Mirza zaza

Mirza zaza edo Iparraldeko Lemur Xagu Erraldoia Madagaskarren bizi den lemuriforme txiki bat da. Gauez bizi dira Madagaskarren. 300 bat gramoko pisua dute. 2005. urterarte Mirza coquereli espeziearen barruan sailkatzen ziren. Zaza izenak malgatxez haur esan nahi du.
Barrabil handiak dituzte, eta honek harreman handia duten espezieak duen promiskuitate tasa handiarekin.

## Erreferentziak

* Datuak: Q1270064
* Multimedia: Mirza zaza / Q1270064
* Espezieak: Mirza zaza
# Mirzamys louiseae

Mirzamys louiseae Mirzamys generoko animalia da. Karraskarien barruko Muridae familian sailkatuta dago.

## Ikus, gainera

* Mirzamys
* Muridae

## Kanpo estekak

* Datuak: Q3858958
* Espezieak: Mirzamys louiseae
# Mirza Begić

Mirza Begić (Bijeljina, 1985eko uztailaren 9a -) Esloveniako saskibaloi jokalaria da, ACBko Bilbao Basket taldean ibilitakoa.

## Biografia

Begić Tuzlan familia bosniako batean jaio zen. 2002an Esloveniara joan zen, non hiriburuko KK Union Olimpija taldean profesional bilakatu zen. Hainbat taldetan aritu zen, Žalgiris Kaunasek fitxatu arte. Harrezkero, Europa talde nagusietan ibili da.
2015eko urrian New Orleans Pelicansek fitxatu zuten, baina NBAn debutatu gabe bota zuten. Talderik gabe zegoen Bilbao Basketekin sinatu arte.

## Ibilbidea

* KK Union Olimpija II (2002-2003)
* Triglav Kranj (2003-2004)
* Huy Basket (2004-2005)
* Virtus Pallacanestro Bologna (2005-2006)
* Geoplin Slovan (2006-2007)
* KK Union Olimpija (2007-2009)
* Žalgiris Kaunas (2009-2011)
* Real Madrid (2011-2013)
* Olympiacos BC (2013-2014)
* KK Union Olimpija (2014-2015)
* Laboral Kutxa (2014-2015)
* Bilbao Basket (2015-2016)
* KK Cedevita (2016-)

## Erreferentziak

* ↑ www.acb.com
* ↑ Barranquero, Daniel. «Mirza Begic: El coloso desterrado» ACB.
* ↑ «Mirza Begic sustituirá a Shawn James en el Dominion Bilbao Basket» El Correo 2015-12-04.
* Datuak: Q971495
* Multimedia: Mirza Begić / Q971495
# Miryam Gallego

Miryam Gallego Blanco (Ourense, 1976ko martxoaren 15a) galiziar aktorea da, telebistan eta antzerkian ibilitakoa.

## Filmografia
### Zinema

* Concursante (2007)
* La voz dormida (2011)
* Águila Roja: la Película (2011)

### Telesaio nagusiak

* Periodistas (2000 – 2002). Telecinco
* Lobos (2005). Antena 3
* Hospital Central (2007). Telecinco
* Águila roja (2009 – 2015). TVE
* La que se avecina (2016 – ?). Telecinco
* Datuak: Q9033606
* Multimedia: Miryam Gallego / Q9033606
# Mirza Teletović

Mirza Teletović (Mostar, Bosnia-Herzegovina, 1985eko irailaren 17 - ) hegaleko pibot postuan jokatzen zuen saskibaloi jokalari bosniarra da.
2018ko irailaren 27an saskibaloia utziko zuela iragarri zuen, osasun arazoak bultzatuta.

## Taldeak

* KK Sloboda Dita Tuzla (2002-2004): (Bosnia-Herzegovina)
* Telindus BC Oostende (2004-2006): (Belgika)
* Saski Baskonia (2006–2012): (ACB liga)
* Brooklyn Nets (2012-2015): (NBA)
* Phoenix Sans (2015-2016): (NBA)
* Milwaukee Bucks (2016-2018): (NBA)

## Palmaresa

* Belgikako Saskibaloi Liga: 2005
* ACB liga (Saski Baskonia): 2008
* Espainiako Superkopa (Saski Baskonia): 2006, 2007 eta 2008.

## Kanpo estekak

* (Bosnieraz)(Ingelesez) Mirza Teletovićen webgune ofiziala
* Datuak: Q470698
* Multimedia: Mirza Teletović / Q470698
# Malad City (Idaho)

Malad City Idahoko hiri bat da. Oneida konderrian kokatua dago. 2010ean 2.095 biztanle zituen, 42,92 kilometro koadrotan banatuta.

## Ikus, gainera

* Oneida konderria

## Kanpo estekak

* Datuak: Q1516548
* Multimedia: Malad City, Idaho / Q1516548
# Malacostraca

Malacostraca (grezieratik: μαλακό όστρακο - "geruza biguina") krustazeoen arteko talderik handiena da eta adituak ez direnek krustazeo gisa identifikatuko lituzteketen animalia gehienak biltzen ditu, Decapoda, Stomatopoda eta krilla bezala. Anphipoda eta lur-lehorreko krustazeo talde bakarra ere biltzen ditu (Isopoda). 22.000 espezie baino gehiago ezagutzen dira eta krustazeo guztien bi heren talde honetakoak dira. Lehenengo ale fosilak Kanbriarrean agertu ziren.
Talde honetako filogenia oraindik eztabaidan dago. Ikerketa molekular ezberdinek taldeak aldatu ditzakete oraindik.

## Morfologia

* 3 tagma: buruan 5 segmentu, toraxeak 8 segmentu eta abdomenean 6 segmentu (Phyllocaridan 7).
* Buruak 5 segmentu ditu, antenula pare batekin eta antena beste pare batekin, 3 aho-atal ditu, barail, maxilula eta maxila batne.
* 8 segmentu toraziko dituzte. Zefalotoraxak estalki bat du 3 segmenturen fusioarekin, beste 5ak estali gabe utziz.
* Normalki 8 pare hanka toraziko dituzte, lehenengo parea (batzuetan gehiago) aldatuta daude eta maxilipedoak dira, hau da, jateko erabiltzen dituzte. Maxilipedoen aurretik dagoen lehen hanka parea askotan pintza gisa aldatu dira.
* Abdomenak 6 segmentu ditu. Apendizeak pleopodo izena dute eta normalki igeri egiteko erabiltzen dituzte. Isopodaren barruan hauek arnasa hartzeko erabiltzen dira.
* Gonoporoen lekua 6. segmentuaren azpian dago emeetan eta 8. segmentuan arrengan.
* Begi sesilak dituzte.
* Nerbio-sistema zentralizatua dute.
* Urdailak bi ganbera ditu.
* Datuak: Q182978
* Multimedia: Malacostraca / Q182978
* Espezieak: Malacostraca
# Manuel Basilio Bustamante

Manuel Basilio Bustamante Piris ( San Carlos, 1785eko ekainaren 20a - Montevideo, 1863ko azaroaren 11 ) Uruguaiko politikari bat izan zen, Uruguaiko bitarteko presidentea 1855eko irailaren 10etik 1856ko otsailaren 15era.

## Kanpo estekak

* Datuak: Q887701
# Manuel Beingolea Balarezo

Manuel Beingolea Balarezo (Chorrillos, Lima, 1881eko urtarrilaren 7a – Barranco, Lima, 1953ko ekainaren 8a) Peruko idazle eta kazetaria izan zen . Funtzionario publiko gisa ere lan egin zuen. Korronte modernistaren barruan garatu zuen bere literatura lana narraziora (ipuinak eta eleberria) mugatu zen. Bere belaunaldiko beste ordezkari batzuekin batera, hala nola Clemente Palma eta Ventura García Calderón (XIX. mendearen amaieran eta XX. mendearen hasieran), Peruko literaturan ipuinaren konfigurazioa lagundu zuen arau modernoen arabera, Abraham Valdelomarrek eta Enrique López Albújarrek geroago nabarmenduko ziren generoan. Egunkari eta aldizkarietan sakabanatutako ipuin lana 1933an bildu zen partzialki Cuentos preteritos izeneko bilduman, eta bere ipuin ezagunena Mi corbata da.

## Kanpo estekak

* Datuak: Q5574906
# Manuel Belgrano

Manuel Belgrano (Buenos Aires, 1770eko ekainaren 3a - Buenos Aires, 1820ko ekainaren 20a) platatar militarra izan zen, Ameriketako Espainiar lurraldeen independentzia gerretan nabarmendu zena. San Martinekin batera, Argentinaren burujabetzaren bultzatzaileetako bat izan zen.
1806an, britainiarrak Buenos Airesetik kanporatu zituzten milizien kapitaina izan zen. 1810ean, Maiatzeko Iraultza bultzatu zuen, eta erregezaleen aurka borrokatu zen Argentinako Independentzia Gerran. 1810-1811 bitartean, Paraguaira egindako espedizioaren burua izan zen. 1812ko irailean, jeneral mailarekin, Espainiako oste erregezaleei nagusitu zitzaien Tucumángo gudu erabakigarrian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q315507
* Multimedia: Manuel Belgrano / Q315507
# Manuel Baldomero Ugarte

Manuel Baldomero Ugarte (Buenos Aires, Argentina, 1875eko otsailaren 27a - Niza, Frantzia, 1951ko abenduaren 2a) argentinar idazlea, diplomazialaria eta kazetaria izan zen. Argentinako Alderdi Sozialistako kide izan zen garai batean. Buenos Airesko literatura eta kazetaritza zirkuluetako partaide izan zen. La Patria egunkaria eta Vida de hoy aldizkaria sortu zituen. Hainbat liburu idatzi zituen, horietan ezagunenak El Porvenir de América Latina eta Patria Grande. Latinoamerikako ezker nazionalaren aitzindarietako bat izan zen.

## Liburuak

* Paisajes parisienses (1901)
* Crónicas del boulevard (1902)
* Cuentos de la Pampa (1903)
* Mujeres de París (1904)
* Visiones de España (1904)
* Una tarde de otoño (1905)
* Los estudiantes de París (1905)
* El arte y la democracia (1906)
* La joven literatura hispanoamericana: antología de prosistas y poetas(1906)
* Enfermedades sociales (1906)
* Burbujas de la vida (1908)
* Las nuevas tendencias literarias (1908)
* Letras y letrados de Hispanoamérica (1910)
* Los cantos de la prisión y el destierro (1911)
* Los estudiantes de París (1911)
* Poesías completas (1919)
* Las espontáneas (1919)
* El crimen de las máscaras (1924)
* El camino de los dioses (1926)
* La vida inverosímil (1927)
* El dolor de escribir (1932)
* Escritores iberoamericanos del 900 (1941)
* La dramática intimidad de una generación (1951)

## Ikus, gainera

* Aberri Handia.

## Kanpo estekak

* Datuak: Q507453
* Multimedia: Manuel Ugarte / Q507453
# Manuel Ballester

Manuel Ballester Boix (Bartzelona, 1919ko ekainaren 27a - 2005eko apirilaren 5a) kataluniar kimikaria izan zen.
Bartzelonako eta Madrilgo Unibertsitateetan ikasi zuen, eta Estatu Batuetako Harvard Unibertsitatean osatu zuen bere heziketa. Bartzelonako ikasketak amaitutakoan, Consejo Superior de Investigaciones Científicas (CSIC) ikerketa-erakundean hasi zen lanean. 1954an Ballesterrek zuzendutako ikertzaile-taldeak errendimendu handiko lehen karbono kloruro alkaromatikoa aurkitu zuen. Aurkikuntza garrantzitsua izan zen, kimika organikoaren barruan eremu berri bat zabaldu zuelako. 1958tik 1973ra arte, Estatu Batuetako gobernuak Defentsa Sailerako agindu zion ikerketa-lan bat egiten aritu zen, eta 1971tik 1985era bitartean, Bartzelonako Kimika Organiko Aplikatuko Institutuko zuzendari izan zen. Kimikaren alorrean egin zituen aurkikuntzen artean, aipatzekoa da plastiko magnetikoarena, eta erradikal aske eta geldo berriak prestatzeko modua ere patentatu zuen. Erradikal aske eta geldoen erabilerak asko lagundu zien, besteak beste, hidrologiari eta elektronika industrialari. Aurkikuntza horri esker, eroale elektriko gisa erabili ahal izan zen plastikoa, ordura arte erabilitako metalen ordez. Sei aldiz izan zen Nobel Sarirako hautagai, eta lau liburu argitaratu zituen, horietako bat Espainian, Química orgánica física. Fundamentos y espectrometría (1978, Kimika organiko fisikoa. Oinarriak eta espektrometria). 16 patenteren jabe zen Espainian, Estatu Batuetan eta Kanadan, eta hainbat sari bereganatu zituen, horien artean zientzia-arloko Asturiasko Printzea Sariak, 1982an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3503534
# Manuel Barañao

Eraldon Manuel Barañao (j. Buenos Aires, Río de la Platako erregeordetza ; 1790 - h. ezezaguna) militar bat izan zen.
Txilera 1809an iritsi zen, Martínez de Rozasentzako komunikazio iraultzaileak eramanez eta merkataritzan aritzeko.

## Espainiako Armada Txilen

Ondoren, ideiak aldatu eta Armada errealistan sartu zen, garai hartan, Txileko espainiar Armadako jeneral buru zen Antonio Parejaren gidaritzapean zegoena, nork Concepción hiria okupatu zuen. Erregearen Hussareen koronela izan zen Txileren birkonkistaren kanpainetan, Mariano Osorioren gobernuan. Espainiarrek bere armadaren lehen ezpatatzat hartzen zuten.
Rancaguako guduan, hirugarren dibisioko Husarren Eskuadroia, 150 gizonez osatua, bere ardurapean egon zen.
Indar errealistetan 1817ra arte zerbitzatu zuen, Chacabucoko gudua gertatu zen arte, non armada abertzalea gailendu zen.
Porrotaren ondoren, Perura emigratu behar izan zuen, Txilen errepublika ezarri zen arte, une horretan, berriz ere herrialdera itzuli zelarik.
1814an Josefa Valenzuela Santibáñezekin ezkondu zen, Diego Valenzuela Avalos eta Mercedes Santibáñez Careagaren alaba, lau seme-alaba izan zituen: Joaquín, Aniceto, José Manuel eta Diego. Seme-alabei dagokienez, José Manuel, Ochagavía andrearekin ezkondu zela baino ez da ezagutzen, honekin bi alaba izan zituelarik: Mercedes eta Laura, nor Francisco Barros Fuenzalidarekin ezkondu zen.

## Filipinak

Manila hirira bidali zuten, garai hartan Filipinetako espainiar koloniaren hiriburua zena, Errege Ofizial bezala.
* Datuak: Q6752433
# Manuel Barrenetxea

Manuel Barrenetxea Bilbao (Plentzia, 1924ko martxoaren 31 – Bilbo, 1998ko abenduaren 9a) bizkaitar futbolaria izan zen, atzelari moduan aritu zena.

## Biografia

Lehen mailean 144 partida jokatu zituen, Athletic Clubean eta Racing de Santanderren.

## Ibilbidea

| Kluba | Urtea(k) |
| Arenas Club | 1944 |
| Athletic Club | 1944-1952 |
| Racing de Santander | 1952-1957 |

## Tituluak

| Titulua | Kluba | Urtea |
| Kopa | Athletic Club | 1945 |
| Kopa | Athletic Club | 1950 |

## Erreferentziak

* ↑ Athletic Club
* Datuak: Q3844981
# Manuel Bartual

Manuel Bartual (Valentzia, 1979 - ) diseinatzaile grafiko, marrazkilari eta editorea valentziarra da.

## Biografia

Ipuin laburren eremuan Bartualek Morón de Pollastre, Álex eta Con amigos como estos liburuen egilea izan da, Manuel Castañorekin batera eginak eta 7 Monos argitaletxe kolektiboarekin ekoiztuak. Kolektibo horren sortzaileetako bat da.
Grupo Editorial Santillana, El País, Ediciones Sinsentido, Dibbuks eta Astiberri Ediciones argitaletxeetan marrazkiak argitaratu ohi ditu. TRAMA, Buen Provecho, Noroeste edo El Manglar aldizkarien irudi arduraduna da, eta 9º ARTE fanzinea maketatzen du. 2003tik, gainera, NOMAGAZINE izeneko kultur bisualari buruzko on-line argitalpena zuzentzen du.
Lorenzo Gómezekin Reflexiones de un oficinista egin zuen, TOS aldizkarian zatika argitaratutako kontakizuna. 2007tik aurrera El Jueves aldizkarian Sexorama seriea argitaratzen du, eta urte berdineko azarotik ¡Escucha esto! umorezko webloga egiten du MTV Españarentzat.
2011n, ¡Caramba! izeneko fanzinearen arrakasta zela eta, izen berbera duen editoriala sortu zuen.

## Kanpo estekak

* Web ofiziala
* Datuak: Q2895208
* Multimedia: Manuel Bartual / Q2895208
# Manuel Basavilbaso

Manuel Basavilbaso ( Gualeguay, 1807 - Gualeguaychú , 1866ko urriaren 22a) argentinako militar bat izan zen, Argentinako gerra zibiletan jardun zuena, eta Entre Ríosko probintziako armadan parte hartu zuen.

## Kanpo estekak

* Datuak: Q5992396